Round & Round

Round & Round, ամերիկյան Selena Gomez & The Scene փոփ-ռոք խմբի երգը, որ գրվել է Քևին Ռուդոլֆի, Էնդրյու Բոլուկի և Ջեֆ Հալավաքսի կողմից, համահեղինակներն են հանդիսանում Ջեյքոբ Քաշերը և Ֆեֆե Դոբսոնը։ Թողարկվել է 2010 թվականի հունիսի 22-ին որպես խմբի երկրորդ՝ A Year Without Rain ալբոմի գլխավոր սինգլ։ «Round & Round»-ը փոփ երգ է ռոքի և դիսկոյի մոտիվներով։ Երգն երաժշտական քննադատների կողմից արժանացել է դրական գնահատականների։ Billboard Hot 100 հիթ-շքերթում ընդգրկվելու առաջին շաբաթում զբաղեցրել է 24-րդ հորիզոնականը՝ դառնալով ամերիկյան հիթ-շքերթներում ամենաբարձր հորիզոնական զբաղեցրած սինգլը, որ թողարկվել է այդ խմբի կողմից։ Սինգլն ընդգրկվել է նաև Կանադայի, Գերմանիայի և Մեծ Բրիտանիայի հիթ-շքերթներում, որտեղ սինգլը հնչել է բազմաթիվ անգամներ։


== Հիմնական տեղեկություն ==
«Round & Round»-ը պարային փոփ-երգ է երեք րոպե և հինգ վայրկյան տևողությամբ։ Հեղինակներն են Քրին Ռուդոլֆը, Էնդրյու Բոլուկին և Ջեֆ Հալավաքսը։ Դիսկո ժանրը դարձել է նոր ժանր խմբի համար. մինչ այդ խումբը կատարում էր միայն փոփ երգեր։ Նկատվել է երգի վրա Քայլի Մինոուգի 2000-ական թվականների ստեղծագործությունների ազդեցությունը։ Երգում խոսվում է հարաբերությունների մասին, որոնք կրկնվում են կարծես շրջանագծով։


== Յուրացում ==
Քննադատների գնահատականը

Թիմ Սենդրան Allmusic-ից ասել է, որ երգը «լավ է երգված», և նշել է, որ այն ալբոմի լավագույն երգերից է։ Բեքքի Բեյնը Idolator-ից երգը բնութագրել է որպես «շատ խմբագրված, բայց միտված է Սելենային առանձնացնելու Դիսնեյից»։ Երգը նաև բնութագրել են որպես «էլեկտրո փոփ», ասվել է, որ բառերը բնութագրում են Սելենային այլ կողմից, ինչպես նաև ցույց են տալիս էմոցիոնալ զարգացումը։ Ռոբերտ Քոսփեյը (Digital Spy), քննադատելով երգը, ասել է, թե լավ երգը տրվել է «ժանգոտ» երգչախմբի։ Նաև Ռոբերտը խորհուրդ է տվել Սելենային «հեռու մնալ Հիլարի Դաֆի և Մայլի Սայրուսի ուղուց, և նախկինի նման մնալ Դիսնեյի թևի տակ, որպեսզի շարունակի կատարելագործել իր վարպետությունը»։
Դիրքերը հիթ-շքերթներում
«Round & Round» երգն ընդգրկվել է Hot Digital Songs-ի տասնհինգերորդ հորիզոնականում և Billboard Hot 100 հիթ-շքերթի 24-րդ հորիզոնականում՝ դառնալով խմբի երկրորդ երգը, որը ներառվել է լավագույն 30 երգերի մեջ։ Երգը ընդգրկվել է նաև այլ հիթ-շքերթներում՝ Billboard — Hot Dance Club Play և Pop Songs՝ զբաղեցնելով համապատասխանաբար երկրորդ և երրորդ հորիզոնականները։ Այս երգը չկարողացավ հասնել իր նախորդ երգի՝ «Naturally»-ին, որը զբաղեցրել էր առաջին և 12-րդ հորիզոնականները։ Երգը կատարել են աշխարհի տարբեր երկրներում։ Երգը հայտնվել է Canadian Hot 100 հիթ-շքերթի 51-րդ հորիզոնականում։ Մեծ Բրիտանիայում երգը դարձել է 47-րդը, որը մնացել է հիթ-շքերթում երեք շաբաթ։ «Round & Round»-ը զբաղեցրել է դիրքեր Ավստրալիական և Գերմանական հիթ-շքերթներում, հայտնվել է նաև Սլովակիայի հիթ-շքերթում։ 2015 թվականի հուլիսի տվյալներով՝ ԱՄՆ-ում վաճառվել է սիգլի 958 000 օրինական պատճեն։


== Երաժշտական տեսահոլովակ ==
Երաժշտական տեսահոլովակը նկարահանվել է Ֆիլիպ Էնդելմանի կողմից Բուդապեշտում, Սելենայի այլ նախագծի՝ «Մոնտե Կառլո» ֆիլմի նկարահանումների ժամանակ։ Գոմեսը Թվիթերում հրապարակել է գովազդային երկու նյութ և հայտարարել, որ պրեմիերան կկայանա 2010 թվականի հունիսի 20-ին Դիսնեյ հեռուստաալիքով և VEVO տեսահոսթինգում։ Տեսահոլովակում նկարահանվել է Սելենան իր խմբի հետ. նաև երգչուհին հանդես է եկել գաղտնի գործակալի կերպարով։ Սյուժեով նրան բռնում են այլ գործակալներ, և նա ստիպված է լինում փախչել։ Նադին Չենգը AOL JSYK-ից գովերգել է տեսահոլովակը. «Մեզ դուր են գալիս տեսահոլովակի սյուժետային գիծը և այն, թե ինչպես է դա խառնված Սելենային և իր խմբին ցուցադրող ընդհանուր տեսարանների հետ։ Իհարկե 17-ամյա աղջիկը հայտնվել է տարբեր զգեստներով՝ չնայելով նրան, որ գտնվում էր բեմում, կամ բռնված էր այլ գործակալների կողմից»։


== Կենդանի և պրոմո կատարումներ ==
Առաջին անգամ նոր սինգլով խումբը ելույթ է ունեցել 2010 թվականի հուլիսի 14-ին «America’s Got Talent» շոուում։ Երգը հնչել է «Good Morning America» հեռուստահաղորդման ժամանակ նույն թվականի սեպտեմբերի 23-ին «A Year Without Rain» սինգլի հետ։ Երգը ներկայացվել է երկրպագուներին սեպտեմբերի 27-ին և 28-ին Մեծ Բրիտանիայում։


== Թրեքների ցանկը ==
Թվային ներբեռնում (ԱՄՆ)
«Round & Round» — 3:05
«Round & Round (Dave Audé Remix)» — սինգլ
«Round & Round» (Dave Audé Remix)" — 3:32Ռեմիքսների մինի ալբոմ Ավստրալիայում և Մեծ Բրիտանիայում
«Round & Round (Wideboys Club Mix)» — 5:56
«Round & Round (Fascination Club Mix)» — 6:11
«Round & Round (7th Heaven Club Mix)» — 6:08
«Round & Round (Dave Audé Club Remix)» — 6:23Թվային տարածում (Ավստրալիա)
«Round & Round» — 3:05
«Naturally (Ralphi Rosario Remix)» — 3:39Սինգլը Մեծ Բրիտանիայում
«Round & Round» — 3:05
«Naturally (Ralphi Rosario Remix)» — 3:39Գլխավոր սինգլ Մեծ Բրիտանիայում

«Round & Round» — 3:05
«Round & Round [Instrumental]» — 3:05Սինգլը ԱՄՆ-ում

«Round & Round» — 3:05
«Round & Round (Dave Audé Remix)» — 3:32
«Call Out Hook»


== Հիթ-Շքերթներ ==


== Ծանոթագրություններ ==